## Naredba o poduzimanju mjera obveznog uklanjanja ambrozije - *Ambrosia artemisiifolia* L.

### NN 66/2004 (24.5.2004.), Naredba o poduzimanju mjera obveznog uklanjanja ambrozije - *Ambrosia artemisiifolia* L.

# ministarstvo poljoprivrede, Šumarstva i vodnoga gospodarstva

1415

Na
temelju članka 11., članka 12. stavka 1. točke 2., 4. i 5., stavka 2. i 3., i
članka 14. Zakona o zaštiti bilja (»Narodne novine« br. 10/94 i 117/03),
ministar poljoprivrede, šumarstva i vodnoga gospodarstva donosi

## NAREDBU

### O PODUZIMANJU MJERA OBVEZNOG uklanjanja ambrozije – *ambrosia* *artemisiifolia*L.

Članak
1.

Ovom
Naredbom propisuju se mjere obveznog uklanjanja ko­rova ambrozije/limundžika – *Ambrosia
artemisiifolia* L. (u dalj­njem tekstu: ambrozija) u cilju njenog suzbijanja
i sprje­ča­vanja daljnjeg širenja na području Republike Hrvatske.

Članak 2.

Vlasnici, posjednici i korisnici poljoprivrednog
obrađenog i neobrađenog zemljišta (vrtova, oranica, livada itd.), šuma i
lovišta, ovlaštenici upravljanja vodotokovima i kanalima te po­vrši­nama uz
vodotokove i kanale, ovlaštenici upravljanja i održa­vanja površina uz javne
prometnice i željezničke pruge, ovlaš­tenici upravljanja parkovima i drugim
javnim zelenim površi­nama (u daljnjem tekstu: obveznici) dužni su provoditi
mjere uklanjanja ambrozije propisane člankom 3. ove Naredbe.

Članak 3.

Obveznici iz članka 2. ove Naredbe dužni su tijekom
vegetacijske sezone tekuće godine, u više navrata, sa svojih površina
(uključujući i rubove parcela, šuma i poljskih putova) redovito uklanjati i
suzbijati ambroziju sljedećim mjerama:

**–** *agrotehničkim*: pridržavanjem plodoreda, obradom tla, pravovremenom
sjetvom i gnojidbom kulture, višekratnim prašenjem strništa i neobrađene
(nezasijane) poljoprivredne površine.

**–** *mehaničkim*: međurednom kultivacijom, okopavanjem, plijevljenjem
i pročupavanjem izbjeglih biljaka, redovitom (više­kratnom) košnjom,
priječenjem prašenja i plodonošenja biljaka.

**–** *kemijskim:* uporabom učinkovitih herbicida koji imaju dozvolu za
promet i primjenu u Republici Hrvatskoj za suzbijanje ambrozije, a u skladu s
uputom za primjenu koja je priložena uz sredstvo.

Članak 4

Zavod za zaštitu bilja u poljoprivredi i šumarstvu
Republike Hrvatske i Zavod za herbologiju Agronomskog fakulteta u Zagrebu,
provodit će, na temelju programa Ministarstva poljoprivrede, šumarstva i
vodnoga gospodarstva (u daljnjem tekstu: Ministarstvo) donesenog u cilju
suzbijanja i sprječavanja daljnjeg širenja ambrozije, sljedeće aktivnosti:

– pratiti početak i kontinuitet nicanja ambrozije
tijekom vegetacijske sezone,

– donijeti procjenu stupnja zakorovljenosti značajnih
ratarskih i povrtlarskih kultura i urbanih i ostalih površina (cesta, putova,
kanala i sl.),

–
utvrditi moguće postojanje polimorfizma i rezistentnosti ambrozije na
značajnije predstavnike primjenjivanih herbicida,

–
utvrditi raširenost vrste u Republici Hrvatskoj (kartiranje)

–
provesti anketiranje poljoprivrednih proizvođača u cilju prikupljanja podataka
za potrebe istraživanja,

–
organizirati stručna predavanja i edukaciju stručnjaka poljoprivredne
savjetodavne službe,

–
informirati javnost putem medija o mjerama suzbijanja.

Članak
5.

Ministarstvo
osigurava sredstva za provedbu programa iz članka 4. ove Naredbe.

Obveznici
snose troškove mjera uklanjanja i uništavanja ambro­zije iz članka 3. ove
Naredbe.

Članak 6.

Nadzor
nad provedbom postupaka i mjera propisanih ovom Naredbom te poduzimanje
inspekcijskih mjera provodi nadležna inspekcija zaštite bilja u skladu s
odredbama Zakona o zaštiti bilja.

Članak
7.

Ova
Naredba stupa na snagu danom objave u »Narodnim novinama«.

Klasa:
320-20/04-01/42
Urbroj: 525-02-04-1
Zagreb, 11. svibnja 2004.

Ministar
poljoprivrede, šumarstva
i vodnoga gospodarstva
**Petar** **Čobankovi****ć,** v. r.

Naredba, NN 66/2004-1415